Juhused  mängivat elus suurt rolli.  Nagu ma eelmises postituses juba mainisin, siis oli meil Vegases seekord kaasas vaid üks pokkeriraamat ning see juhtus olema Ray Zee "High-Low-Split Poker. Seven-Card Stud and Omaha Eight-or-Better For Advanced Players". Neelasin sellest 100 lehekülge seitsmekaardimängu alla ja tuli kange isu jälle proovida.  Olen varasematel aastatel mänginud 7cardi ja omaha high-low'd, aga 7cs hi-lo on seni olnud minu poolt suhteliselt puutumata.  7 card high oli minu jaoks täielik  mutiauk, kuhu ma lihtsalt oma 2007 aasta turniiriteenistusest osa magama panin, omaha hi-lo'd mängisin aga tihedamini siis, kui Pacificus oli veel selline promo nagu "Showdown Survivor" (kogenumad mängijad äkki isegi mäletavad). Seal anti punkte päeva jooksul showdownile jõudnud käte eest ja sedamoodi, et holdemi käsi andis 1 punkti ja omaha oma 2 punkti, seega tootis hi-lo päris palju rohkem punkte ja nii jõudisn pea alati boonusesaajate nimekirja. Reeglina teenisin lisaks ka kasumit (vastasmängijate tase  oli neil aegadel teadagi teine) ning seega nutan vahel neid "Showdowni" aegu taga.  No igatahes olen nüüd juulikuus cashina mänginud ainult 7cs hi-lo'd ja esialgu väga rahul. Ca 25 tunniga (1-4 lauda korraga) on teenitud +396 dollarit ja mäng on jooksnud nagu õlitatult. Selge on muidugi see, et tegemist on olnud paraja laineharjal ratsutamisega. Kui kolme beebiga alustades pea alati võitva low ja sageli ka arvestatava high kätte saad, siis peab meeldima!  Multikaid olen ka pea igal õhtul paar-kolm  tükki mänginud ja selline vahva lugu, et ainsa arvestatava koha sain eile just Starsi 7card stud hi-lo' turniirilt. 3. koha eest anti küll vaid 89(-11) dollarit, aga tunne oli hää, ikkagi esimene selles formaadis turniir ja kohe ilus tulemus! Viimane käsi tegi haiget pigem lihtsalt sellepärast, et välja kukkusin. Alustasin peidetud AA-ga, õnn oli aga otsa lõppenud ning vastane tõmbas välja kaks paari, minu käsi ei paranenud üldsegi.  Nüüd on siis ilmselt aeg studi tracker tööle panna ning raamat lõpuni  ja siis kohe ka veelkord läbi lugeda. Lisaks on plaan endale eestlasest õpetaja sebida, kes küll veel ise ei tea, et ma ta õpilaseks hakata tahaks, aga loodetavlt saab imps temaga minu osas mingile huvitavale kokkuleppele. Tegelt pakkus imps välja, et ta võtaks mind ka enda õpilaseks, aga paraku omaha mind kuigivõrd ei tõmba (vähemalt praegu mitte).